als id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi en fi fi fi fi fi fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Sisältää mainoslinkkejä, mainoslinkit merkitty *-merkillä
Tontut ja porot ovat jo valmiina joulua odottelemassa ja tunnelmaan virittämässä. Joulukuusen koristeet voisikin seuraavaksi kaivaa esille piirongin laatikoista.
Jos joku kaipaa vielä lahjavinkkejä lasten paketteihin, tässä muutama vinkki. Mauri Kunnaksen Koiramäen ja Herra Hakkarainen -kirjat ovat olleet meillä ihan kestosuosikkeja. Etenkin kirjat, jotka eivät ole ihan kuvitteellisiakaan, vaan joista oppii samalla oikeista historian tapahtumista. Pienempänä kirjojen kuvituksissa riittää katselemista ja moneksi illaksi yhteisiin satuhetkiin luettavaa. Ja sitten kun lapsi osaa itse lukea, on niistä taas uudenlaista iloa.
*Koiramäen Suomen historiassa etenkin Vasa -laivan tarina on osoittautunut kiinnostavaksi ja jännäksi. Vasa -museo on kyllä vaikuttava paikka, jossa kannattaa ehdottomasti käydä Tukholmassa. *Koiramäen lapset kaupungissa -kirja ostettiin joskus Raumalta kirjakaupasta, se onkin ollut opettavainen läpileikkaus entisajan tapoihin ja maaseudun ja kaupungin vuorovaikutukseen yhteiskuntarakenteissa ja samalla tietenkin Kunnaksen kirjat ovat aina takuuvarmasti hauskoja tarinaltaan ja sattumuksiltaan. *Herra Hakkaraisen seitsemän ihmettä taas opastaa maailman ääriin ja *Etusivun juttu hauskalla tavalla toimittajan työhön ja lehtitalon arkeen. Kirja on -90 -luvulta, muttei tunnu mitenkään liian vanhentuneelta, vaikkei ihan samalla tekniikalla kaikkia työvaiheita tehdäkään.
*Hama-helmet ovat olleet pitkään meillä mieleistä puuhaa. Jos nämä eivät ole kaikille tuttuja, lapsi voi tehdä siis helmillä kuvion alustalle ja aikuinen silittää leivinpaperin läpi valmiin askartelun. Näistä voi tehdä niin kuusenkoristeita kuin avaimenperiäkin tai ihan muuten vaan kivoja juttuja.
Kummilapsen toive oli Monopoly Junior -peli, joten se päätyi lahjakääreeseen tänä vuonna. Pelistä on myös olemassa hauska *Pipsa Possu -versio. Tätä sitten pelailemaan porukalla, kiva nähdä miten versio eroaa aikuisten vastaavasta, jota onkin tullut paljon pelattua aikoinaan. Lautapelit muutenkin kuuluvat joulun aikaan ja ovat mukavaa yhdessä tekemistä.
at joulukuuta 14, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: kirjallisuusvinkit, kirjavinkit, lastenkirjallisuus, lastenkirjat
Tässä koosteena muutamia lempijuttuja kodin kiinteistä materiaalivalinnoista, jotka ovat osoittautuneet erityisen mieleisiksi käytössä.
Yllä olkkarin vaneriset käpylamput, jotka ovat olleet tosi mieluiset. Löytyivät jostakin valaisinverkkokaupasta ja olivat kivat myös kasata. Olkkarin valaistus muutenkin on kiva; katon ledit ovat säädettävät, joten voi vaihdella valaistuksen voimakkuutta tilanteen mukaan.
Laattavalinnat ovat osoittautuneet hyviksi nekin. Kylpyosasto- ja kodinhoitohuoneen lattialaatat eivät ole liukkaat, mutta ovat silti mukavan sileät jalan alla. Myös eteisen laatat ovat olleet tosi kivat ja pinta niissäkin miellyttävä. Pinta on karheampi kuin kylppärissä, eikä tosiaankaan liukas märillä kengilläkään kävellessä. Tässä aiempi Laattoja kylpytiloihin -postaus kylpytilojen laatoista ja Sisätyövaihetta ja lisää laattoja -postaus, jossa on kerrottu nuo eteisen laattojen mallit tarkemmin. Keittiön välitilassa maalaisromanttiset laatat ovat kiiltävällä pinnalla ja tummalla saumauksella, joten ovat helppo pitää puhtaana.
Kährsin tammiparketti on yhtä kiva kuin ennenkin. Toinen vaihtoehto olisi ollut toki laittaa ihan perinteinen lankkulattia. Mutta tämä parketti tuntui tutun omalta vaihtoehdolta, joten tähän päädyttiin sen kummempia pohtimatta. Parkettiahan voi myös hioa, jos joskus alkaa siltä vaikuttaa. Tämä on kuitenkin kokemuksen mukaan tosi kestävää parkettia, jossa ei normaali kuluma ja elämän jäljet paljoa erotu. Voit lukea tarkemmin parketista Tammea tassujen alle -postauksesta.
Pihlgren ja Ritolan Vanha Ahteen Sali -tapetti perinteisellä tapettikuosillaan on ihan tosi lemppari! Tapettitehtaan tapetit valmistetaan perinteisillä rotaatiopainomenetelmillä vanhoilla tapettikoneilla, niinpä tapetin pinta ja värit ovat erityisen kauniita ja nostalgisia.
Keittiön seinässä tehtiin Osmo Colorin Uviwax -uv-suojavahakäsittely. On kiva, että alkuperäinen kuusihirren sävy on jossakin esillä. Käsittely Uviwaxilla estää tai ainakin hidastaa auringon valosta johtuvaa kellastumista.
Siskonpaneeli -mäntypaneeli eteisessä on Lopen Rakennuspuun valikoimista. Bongasimme tämän paneelin joiltakin rakennusmessuilta. Tällä vaniljan sävyisellä puolipaneloinnilla tuli myös kivasti perinnetalon fiilistä.
Listaukseen voi lisätä vielä takkaleivinuunimme, joka on takan osalta ollut kovassa käytössä ja on tosi kiva tällaisena mallina, että takka on olohuoneessa ja leivinuuni keittiön puolella. Malli on Tiilerin Amanda, Meillä muurataan -postauksesta voit lukea lisää takasta. Leivinuunia emme tosin ole ehtineet edes kokeilla vielä, mutta nyt pakkasilla on tarkoitus siihen tutustua. Täytyy ensiksi joillakin pataruuilla kokeilla kokkailua, että miten juuri tämä uuni käyttäytyy verrattuna aiemmin käytettyihin leivinuuneihin, voisikin laittaa vaikka hirvipaistit sinne mureutumaan. Myös riisipiirakoita ja klassista leivinuuniherkkua uunipuuroa tulee varmasti tehtyä. Tämä on siis oikea leivinuuni, eli tuli tehdään uuniin, eikä kyseessä ole takan tulisijalla lämmitettävä lämpöuuni.
Oikeastaan en tiedä muuttaisinko mitään valintoja muutenkaan, mitä taloon matkan varrella on tehty. Ainut asia, jota olen silloin tällöin pohtinut on, että olisiko ollut sittenkin mahdollista toteuttaa painovoimainen ilmanvaihtosysteemi. Se tuntui kuitenkin senhetkisessä valossa vaadituilla energiavaatimuksilla liian vaikealta ja lähes mahdottomalta toteuttaa, joten koneellisella mennään. Olen lueskellut kyllä, että aivan viime vuosina painovoimaisia ilmanvaihtoja on alettu taas tehdä uusiin taloihin.
Oikein mukavaa joulun aikaa kaikille!
at joulukuuta 09, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsikoti, hirsitalo, hirsitalon sisustus, laatat, laatoitukset, perinnetapetti, puolipaneeli, sisustus, takkaleivinuuni
perjantai 26. marraskuuta 2021
Ilmankeveää alpakkalankaa ja alekoodi
Sisältää mainoslinkkejä, mainoslinkit merkitty*-merkillä
Mikä onkaan mukavampaa ja rentouttavampaa näin vuoden pimeimpään aikaan, kuin laittaa takkaan tulet ja ottaa pehmoiset langat esille. Syksyn neulekausi käynnistyi lasten villapaitojen myötä, tässä valmiina ensimmäinen. Lankana on todella pehmeä ja helposti kudottava *Drops Designin Air -lanka, jolla olen jo aiemmin kutonut yhden villapaidan itselleni. Airista on tässä paidassa käytetty väreinä sammalenvihreää, luonnonvalkoista, riikinkukonsinistä (påfågelblå) ja ruskeaa. Sitten pääseekin aloittamaan toista villapaitaa, josta tulee toiveiden mukaisesti kokovihreä.
Kirjoneulettahan näissä islantilaisneuleissa voi myös halutessaan helpottaa vaikka muuttamalla kirjoneule kolmiväriseksi tai jättämällä hihansuiden kirjoneule kokonaan pois, jos siltä tuntuu. Ohje tähän neuleeseen on otettu *Vedis Jonsdottirin neuleohjekirjasta Islantilaisia neuleita, malli on Kambur Harjanne. Tämä malli aloitetaan helmasta kutoen kainaloihin saakka, sitten tehdään hihat, osat yhdistetään ja lopuksi neulotaan kaarrokekuvio. Olen yrittänyt löytää sopivaa islantilaisneuleohjetta, jossa neulomissuunta olisi ylhäältä alas, mutten vielä ole löytänyt mieleistä ohjetta.
Jos neulomisintoa on tai tarvitsee pukinkonttiin kirjapaketteja, *Adlibriksellä saa nyt koodilla BLACK21 10% alennuksen vaikkapa näistä langoista ja neuleohjekirjasta. Alekoodi on voimassa 28.11.2021 saakka, alennus ei koske oppikirjoja, digikirjoja eikä lahjakortteja.
at marraskuuta 26, 2021 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: air drops, islantilaisneule, Kambur, Kambur Harjanne, kutominen, lapsen neule, neulepusero, neulominen
maanantai 1. marraskuuta 2021
Lokakuun porkkanakokeilu ja syksyn värit
Minulla oli muutama säkki puutarhamultaa jäljellä ja tarkoituksena on vaihtaa mullat viljelylaatikkoon, joten päätin samalla toteuttaa pikku kokeilun. Tätä en ole aiemmin tehnytkään eli kylvänyt porkkanan siemeniä näin loka-marraskuun vaihteessa. Loppusyksy on kuulemma oikein hyvää aika kylvää porkkanoita! Kannattaa vaan katsoa, ettei satu ihan tosi sateisia päiviä kylvämisen aikaan. Ideana on siis kylvää niin myöhään, etteivät siemenet lähde sentään jo syksyllä itämään. Jännä nähdä tuleeko näistä mitään. Ja jos eivät lähde itämään, ei muuta kun uudet vaan keväällä sitten.
Laitoin siis laatikon toiseen reunaan ensin pohjalle sanomalehdet, kippasin uudet mullat laatikkoon ja kylvin pari riviä värikkäitä ja tavallista porkkanaa keväältä jääneistä siementen jämistä. Taidanpa laittaa vielä tilliäkin tuohon lisäksi, en ole oikein kesäisin saanut tillin viljelyä kunnolla onnistumaan, joten kokeillaanpa näin syyskylvönä. Myös esimerkiksi valkosipulit voisi kylvää jo syksyllä. Multaa onkin hommattava sitten lisää keväällä lopulle osalle laatikkoa. Viljelylaatikon ja lavakaulusten hyötyhän on siinä, että niissä kasvukausi pääsee alkamaan vähän aikaisemmin, koska multa laatikon sisällä on lämpöisempää kuin maassa muuten. Ja tämän syyskylvön idea on myös aikaistaa kasvukautta, kun siemenet ovat jo valmiiksi maassa ja valmiina itämään kun keväällä lämpenee.
Yksi sinnikäs samettiruusu viihtyy kuistilla hyvissä voimin edelleen ja kanervat tuovat kaivattua väriä marraskuun harmaaseen. Meillä oli kesällä vanhassa kattilassa niittykukkia kasvamassa ja niiden rippeistä sai vielä kerättyä kimpun maljakkoon pöydälle. Muuten on kesäkukat jo laitettu pois tai viety talvisäilöön. Orvokkien kohdalla tein tänä vuonna niin, että istutin ne penkkiin ja katsotaan jos ne tuossa talvehtivat ja lähtevät keväällä kukkimaan. Orvokkihan on monivuotinen kukka.
Ruska oli kyllä tänä vuonna nätti ja kesti suhteellisen pitkään, nythän se on jo ollutta ja mennyttä tältä syksyltä. Kuvissa on vielä vähän ruskafiiliksiä. Jotenkin kyllä odottaakin jo toisaalta talvea ja lunta. Oikein mukavaa marraskuun alkua kaikille!
at marraskuuta 01, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: porkkana, porkkanan kylvö lokakuussa, puutarha, syksy
lauantai 23. lokakuuta 2021
Koska aiempi Asiaa asuntolainasta -postaus oli niin suosittu, jatkan aihetta vähän lisää ja kokoan näin jälkeenpäin katsottuna muutamia vinkkejä, joiden avulla rakentamisessa saa säästöjä aikaan. Samalla mausteeksi kuvakavalkadi muutamista matkan varrella tekemistämme työvaiheista.
Siispä tässä säästövinkkejä rakentajalle:
-Oma työpanos on tärkein säästö. Itse tehden säästää, mutta kolikon kääntöpuoli on toki se, että amatöörirakentajana usein opetellaan itselle uusia työvaiheita ja tämä kaikki vie aikaa enemmän. Mutta ainakin työmaasiivous ja maalaaminen onnistuu varmasti suoraan keneltä vaan ja monet muut asiat ovat täysin opeteltavissa. Työkaluhankintoja tulee välttämättä enemmän, kun tekee hommat itse. Niistä on toki hyötyä myöhemminkin ja työkaluja voi myös vuokrata. Unohdinkin aiemmin asuntolaina -postauksessa mainita listan jatkoksi, että myös keittiön ja kodinhoitohuoneen kalusteet on meillä itse asennettu.
-Talkootyö on monella hartiapankkirakentajalla myös oleellinen osa kokonaisuutta. Parhaimmillaan talkoot ovat mukavaa yhdessä tekemistä, tässä tärkeää on kuulostella ketkä läheiset tarjoutuvat, haluavat ja kerkeävät olla avuksi. Muista kertoa, että tietenkin olette itse käytettävissä vastavuoroisesti apuna kun myöhemmin joku talkoolainen tarvitsee itse jotakin apua.
-Hyvä ja asiantunteva vastaava mestari. Tämä on erittäin tärkeä asia, koska vastaava mestari on tärkein kumppani rakentajalle. Hän osaa niin vinkata luotettavia suorittajia eri työvaiheisiin kuin ehdottaa toimivia rakenneratkaisuja ja järkeviä materiaalivalintoja. Hän myös antaa vinkkejä ja apuja eri työvaiheiden suorittamiseen, koska hän myös valvoo niiden olevan rakennusvalvonnan hyväksymiä. On myös hyvä, että vastaava mestari on perehtynyt juuri kyseessä olevan rakennustyyppin kikkoihin eli meidän tapauksessa hirsitalon rakentamiseen tai jos joku rakentaa kivitaloa, kivitalojen kiemuroihin.
-Varustelutaso ja rakenteet. Meillä on rakenteeltaan tavalliset lattiakaivot ja perinteiset wc-istuimet ja suihkut, eli ei mitään seinään upotettavia malleja. Tämäntyyppisillä mahdollisimman simppeleillä ratkaisuilla tulee merkittävä säästö, sillä erikoisrakenteet ovat työläitä toteuttaa ja maksavat siten paljon. Talomalli ja neliöt vaikuttavat toki paljon kokonaishintalappuun, samoin esimerkiksi ovatko terassit katettuja vai ei. Toisaalta meillä on katossa jiirejä, joiden tekeminen tuli tietenkin kalliimmaksi kuin suorat lappeet. Mutta tämä onkin niitä valintoja, joita rakentaja tekee puntaroidessaan mitkä asiat ovat itselle tärkeitä.
Meidän talomalli on silloisesta Finnlamellin mallipankista, se ei siis ole suoraan katalogista, mutta oli kuitenkin valmis malli eli mitään arkkitehtejä ei ole erikseen käytetty. Muutamat muutokset malliin suunnittelimme itse ja muutosten tekeminen piirrustuksiin sovittiin talomyyjän kanssa tilauksen yhteydessä.
-Tarjoukset. Hyödynnä rautakauppojen jämäerälaatat, kakkosluokan laatat, parkettierätarjoukset, poistotuotteet, ruuvipakettitarjoukset.. Me budjetoimme erilaisiin nippeleihin ja nappeleihin, tiivistemassoihin ynnä muuhun menevän budjettiosuuden alakanttiin, eli tällaisia tarvikkeita kannattaa metsästää tarjouksina. Syksyllä saa usein kesätavaraa kuten terassitarvikkeita alennuksella ja keväällä taas syksytavaraa kuten eristeitä ja muuta. Tähän liittyy kuitenkin se, että mieti missä pystyt säilyttämään tarjoustuotteita etteivät ne mene pilalle, jos ne eivät vielä liity sen hetkiseen rakentamisen vaiheeseen.
-Muilta rakennustyömailta jääneet tarvikkeet. Mekin ostimme toisilta rakentajilta muun muassa jämäeristeitä, laattaleikkurin ja joitakin muitakin rakennustarvikkeita. Muista kuitenkin, että netissä liikkuu myös etenkin työkalupuolella varastettua tavaraa, eli tarkista luotettavat myyjät.
-Kilpailutus. Vaikka hintavertailu vie aikaa ja on työlästä, on raksalle niin paljon hankittavaa, että sinnikkäällä kilpailuttamisella saa aikaiseksi merkittävät säästöt kokonaisbudjettiin. Rahdilla on usein merkittävä osuus summasta, koska rakennustuotteet ovat isoja ja painavia kuljetettavia. Usein siis paikallisesta rautakaupasta hakemalla tuotteen itse saa sittenkin edullisimman hinnan. Toisaalta tilasimme joitakin tarvikkeita myös ulkomailta.
Toivottavasti näistä vinkeistä on apua ja hyötyä teille muille rakentajille! Mukavaa syyslomaa myös kaikkiin syyslomaa viettäviin perheisiin!
at lokakuuta 23, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, kuinka säästää rakennuskuluissa, rakennusbudjetti, rakennuskustannukset, talonrakennus
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
▼  joulukuuta 2021 (2)
►  marraskuuta 2021 (2)
Ilmankeveää alpakkalankaa ja alekoodi
Lokakuun porkkanakokeilu ja syksyn värit
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.